# Asmeninis kompiuteris VAIO Fit 13A/14A/15ASVF13N2/SVF14N2/SVF15N2

## Atkūrimas iš atkūrimo laikmenos

Jei atkūrimo srities duomenys buvo sugadinti arba ištrinti, VAIO kompiuterio sistemą galite atkurti naudodami atkūrimo laikmeną.

Tačiau kompiuterio atkūrimo iš atkūrimo laikmenos procesas ilgesnis už atkūrimo naudojant atkūrimo sritį procesą.

Jei atkūrimo laikmeną (optinius diskus) naudojate modelyje, kuriame nėra įtaisytojo optinių diskų įrenginio, prie kompiuterio prijunkite išorinį optinių diskų įrenginį (nepridedama). Daugiau informacijos, kaip prijungti išorinį optinių diskų įrenginį, žr. Išorinio disko prijungimas.

Jei pridėtas kintamosios srovės adapteris arba maitinimo laidas, prijunkite jį prie maitinimo šaltinio.

1. Kai kompiuteris dirba įprastu režimu, įdėkite atkūrimo laikmeną (optinius diskus) į optinių diskų įrenginį arba prijunkite USB atmintuką prie VAIO kompiuterio USB prievado.
2. Išjunkite VAIO kompiuterį.
3. Paspausdami mygtuką ASSIST atverkite ekraną VAIO Care (Rescue Mode) ir pasirinkite Start from media (USB device/optical disc).

   Vykdykite ekrane pateikiamas instrukcijas, kol bus atidarytas ekranas VAIO Care (Rescue Mode): VAIO recovery solutions.

4. Pasirinkite Start recovery wizard.
5. Vykdykite ekrane pateikiamas instrukcijas.

#### Patarimas

- Jei pateikiamas kalbos pasirinkimo langas, pasirinkite norimą kalbą, tada spustelėkite Gerai.

- Kad atliktumėte tinkintą atkūrimo procedūrą, pasirinkite Tools ir Start advanced recovery wizard.

- Jei nepavyksta atkurti VAIO kompiuterio naudojant atmintuką, prijunkite atmintuką prie kito kompiuterio USB prievado, tada pabandykite iš naujo atkurti kompiuterį.

Eiti į puslapio viršų

### Susijusi tema

- Apie atkūrimą
- Atkūrimo laikmenos kūrimas
- Atkūrimas iš atkūrimo srities
- Pastabos dėl atkūrimo

Eiti į puslapio viršų