# Asmeninis kompiuteris VAIO Fit 13A/14A/15ASVF13N2/SVF14N2/SVF15N2

## Saugos informacija

Žr. pateiktą saugos vadovą, kuriame pateikiama išsami saugos informacija.

### Kompiuteris

- Jei netyčia ant VAIO kompiuterio numesite kietą daiktą arba užpilsite skysčio, išjunkite kompiuterį, atjunkite jį nuo tinklo ir išimkite akumuliatorių, jei jis išimamas. Prieš toliau naudojant kompiuterį rekomenduojame nunešti jį patikrinti kvalifikuotam specialistui.

- Naudokite tik nurodytus išorinius įrenginius ir sąsajos kabelius.

- Smulkias dalis, pvz., atminties korteles ir atminties kortelės adapterius, laikykite vaikams nepasiekiamoje vietoje. Vaikai gali netyčia jas praryti.

- VAIO kompiuterio, kintamos srovės adapterio ir akumuliatoriaus paviršiaus (apačios ir viršaus) temperatūra gali pakilti dėl procesoriaus apkrovos arba elektros srovės, sugeneruojamos kraunant akumuliatorių. Tai normalu ir nereiškia gedimo. Išskiriamos šilumos kiekis skiriasi, atsižvelgiant į naudojamus išorinius įrenginius arba programas.

- Jei VAIO kompiuteris arba kintamosios srovės adapteris pernelyg įkaista, išjunkite kompiuterį, atjunkite kintamosios srovės adapterį, išimkite akumuliatorių (jei jis išimamas) ir kreipkitės į įgaliotąjį „Sony“ aptarnavimo / techninės pagalbos centrą.

### Maitinimo šaltinis

- Nedėkite sunkių objektų ant maitinimo laido, nes tai gali sukelti gaisrą.

- Atjungdami maitinimo laidą traukite jį laikydami už kištuko. Niekada netraukite laikydami už laido.

- Nenaudokite įpjautų arba pažeistų jungiamųjų kabelių.

- Jei nenaudosite kompiuterio ilgesnį laiką, atjunkite VAIO kompiuterį nuo kintamosios srovės lizdo.

### Ausinės

- Nenaudokite ausinių vairuodami, važiuodami dviračiu arba valdydami bet kokią motorinę transporto priemonę. Taip galite sukelti pavojų eismo saugumui, be to, kai kuriuos regionuose draudžiama naudotis ausinėmis vairuojant. Be to, gali būti pavojinga garsiai klausytis muzikos einant, ypač einant per pėsčiųjų perėją.

- Neklausykite muzikos per ausines labai garsiai. Klausos specialistai nerekomenduoja ilgai klausytis garsios muzikos. Jei pradeda spengti ausyse, sumažinkite garsumą arba visai nebeklausykite muzikos.

Eiti į puslapio viršų