# Asmeninis kompiuteris VAIO Fit 13A/14A/15ASVF13N2/SVF14N2/SVF15N2

## Pastabos dėl įtaisytųjų jutiklių

Prieš naudodami įtaisytuosius jutiklius perskaitykite pateiktus tinkamo naudojimo nurodymus.

### Pastabos dėl įtaisytojo akcelerometro naudojimo

- Kai VAIO kompiuteris prijungtas prie išorinio ekrano, negalima pakeisti kompiuterio ekrano padėties. Jei kompiuterį prijungiate prie išorinio ekrano naudodami stačią padėtį, kompiuterio ekranas automatiškai pasikeičia į gulsčią (horizontalią) padėtį.

- Kompiuterio ekrane galimi iškraipymai, jeigu jo padėtį pakeisite esant suaktyvintai ekrano užsklandai.

- Kai kurios programos nepalaiko stačios padėties ir gali neveikti tinkamai. Tokiu atveju naudokite VAIO kompiuterio gulsčią padėtį.

### Pastabos dėl įtaisytojo skaitmeninio kompaso naudojimo

- Įtaisytasis skaitmeninis kompasas nustato magnetinę kryptį. Nepasitikėkite vien tik įtaisytojo skaitmeninio kompaso pateikiama vietos informacija.

  Skaitmeninio kompaso tikslumą gali paveikti magnetiniai trukdžiai, jis gali neveikti tinkamai, ypač tokiose vietose:

  - Lifte arba patalpoje, pastatytoje naudojant geležį, pvz., geležies konstrukcijas arba armuotąjį betoną

  - Prie armuotojo betono konstrukcijų, pvz., pėsčiųjų tilto, oro uosto arba geležinkelio stoties salėje

  - Traukinyje, automobilyje arba šalia jų

  - Prie transformatoriaus, esančio ant žemės arba prie aukštos įtampos elektros perdavimo linijų

  - Prie metalo gaminio, pvz., metalo konstrukcijos stalo arba metalinių baldų

  - Prie medžiagos, kuriai būdingas aukštas magnetinių trukdžių lygis, pvz., magneto, magnetinio laikiklio arba garsiakalbių

    Pateiktame arba atskirai įsigytame rašiklyje (Grafinės planšetės rašiklis) yra magnetas. Jei rašiklį pridedate prie magnetometro (), esančio jūsų VAIO kompiuteryje, arba padedate ant klaviatūros (prie magnetometro), skaitmeninis kompasas gali neveikti tinkamai.

    SVF13N

    SVF14N / SVF15N

- Kai magnetizmas aplink VAIO kompiuterį nepastovus, gali sumažėti įtaisytojo skaitmeninio kompaso tikslumas, tačiau tai normalu ir nereiškia gedimo. Tokiu atveju reikia sukalibruoti skaitmeninį kompasą.

  Patraukite nuo magnetinius trukdžius sukeliančių medžiagų, pvz., metalinių gaminių arba magnetų, ir atlikite nurodytus veiksmus paleidę programą, kuri naudoja skaitmeninį kompasą.

  Jei naudojate pateiktą arba atskirai įsigytą rašiklį, veiksmus atlikite patraukę rašiklį toliau nuo VAIO kompiuterio.

  - Padėkite VAIO kompiuterį ant lygaus paviršiaus, laikykite jį abiem rankomis, tada pasukite 360 laipsnių kampu pagal laikrodžio rodyklę LCD ekranui esant iškeltam.

  - Padėkite VAIO kompiuterį ant lygaus paviršiaus, laikykite jį abiem rankomis, tada pasukite jį išilgai 360 laipsnių kampu.

  - Padėkite VAIO kompiuterį ant lygaus paviršiaus, laikykite jį abiem rankomis, tada pasukite jį skersai 360 laipsnių kampu.

  - Jei kartą atlikus visus nurodytus veiksmus problemos išspręsti nepavyksta, tuos pačius veiksmus atlikite kelis kartus. Jei problema vis tiek išlieka, perkelkite VAIO kompiuterį tokią vietą, kurioje magnetiniai trukdžiai silpnesni.

Eiti į puslapio viršų