# Asmeninis kompiuteris VAIO Fit 13A/14A/15ASVF13N2/SVF14N2/SVF15N2

## VAIO kompiuterio / LCD ekrano valymas

Prieš valydami VAIO kompiuterį, perskaitykite toliau pateiktus įspėjimus apie tinkamą valymo procedūrą.

#### Kai valote VAIO kompiuterį

- Prieš valydami VAIO kompiuterį, išjunkite jį ir atjunkite kintamosios srovės adapterį.

- Šiukšles ir dulkes nuo VAIO kompiuterio nuvalykite minkštu sausu audeklu.

- VAIO kompiuterį valykite tik minkštu sausu audeklu. Jei kompiuteris smarkiai išteptas, pūstelėkite į suteptą vietą, kad ji aprasotų, ir nuvalykite nešvarumus šiek tiek sudrėkintu audeklu. Galiausiai nusausinkite sausu audeklu.

- Nenaudokite tirpiklių, pvz., benzino, acetono, alkoholio, skiediklio ar kitų parduodamų valiklių, nes jie gali pažeisti VAIO kompiuterio paviršių arba dangą.

- Jei po klavišais (klavišų dangteliais) yra šiukšlių ir dulkių, jas išpūskite pūstuvu. Neišimkite klavišų dangtelių iš klaviatūros.

  Nenaudokite dulkių siurblio, nes jis gali pakenkti kompiuterio veikimui.

#### Kai valote LCD ekraną

- VAIO kompiuterį valykite tik minkštu sausu audeklu. Jei LCD ekranas smarkiai išteptas, pūstelėkite į suteptą vietą, kad ji aprasotų, ir nuvalykite nešvarumus šiek tiek sudrėkintu audeklu. Galiausiai nusausinkite sausu audeklu.

- Nenaudokite tirpiklių, pvz., benzino, acetono, alkoholio, skiediklio ar kitų parduodamų valiklių, nes jie gali pažeisti LCD ekraną.

Eiti į puslapio viršų